**ROMÂNIA**

**JUDETUL HUNEDOARA**

**SERVICIUL ADMINISTRAREA**

**DOMENIULUI PUBLIC SI PRIVAT**

**RAPORT**

la proiectul de hotărâre privind vânzarea prin negociere directă a unui teren în suprafaţă

de 19 mp, înscris în CF nr.76249, proprietatea privată a municipiului Deva, situat în Deva,

str. I.L.Caragiale, în spatele blocului 7, județul Hunedoara

Serviciul administrarea domeniului public şi privat, din cadrul Direcției Deva 2020 analizând Referatul de aprobare al domnului Primar Nicolae-Florin Oancea, ce însoțește proiectul de hotărâre privind vânzarea prin negociere directă a unui teren în suprafaţă de 19 mp, înscris în CF nr.76249, proprietatea privată a municipiului Deva, situat în Deva, str. I.L.Caragiale, în spatele blocului 7, județul Hunedoara, supunem atenţiei următoarele:

 Prin cererea înregistrată sub nr.11304/05.02.2020, domnul Mihailă Constantin, solicită cumpărarea terenului în suprafață de 19 mp, situat în municipiul Deva, str. I.L.Caragiale, în spatele blocului 7, teren pe care este edificat un garaj aflat în proprietatea solicitantului.

 Odată cu cererea a fost depus Extrasul de CF nr.76249 Deva, nr. cadastral 76249, planul de amplasament si delimitare a imobilului și autorizația de construire nr. 73/3822/02.03.2000.

 Raportul de evaluare a fost depus sub nr.3185/11.01.2022 şi întocmit de către evaluator Tamaș Marius Costel-S.C. TMK STAFF EXPERT HD S.R.L, membru ANEVAR.

 În urma verificărilor făcute de către Compartimentul cadastru, fond funciar, conform adreselor nr.7516/29.01.2020 şi nr.6758/20.01.2022, imobilul teren înscris în C.F. nr. 76249 în suprafață de 19 mp, este identificat pe harta de carte funciară veche ca parte a nr. topografic vechi (1232,1233)/a, înscris în C.F vechi 887-Deva, nu a făcut obiectul legilor proprietăţii –Legea nr.18/1991, Legea nr.10/2001.

Terenul care se doreşte a fi cumpărat în suprafaţă de 19 mp, înscris în CF nr.76249, nr.cadastral 76249, se află situat în Deva, str. I.L.Caragiale, în spatele blocului 7, judeţul Hunedoara, teren pe care este edificat un garaj aflat în proprietatea solicitantului.

 Din Raportul de evaluare nr.3185/11.01.2022, întocmit de către evaluator Tamaș Marius Costel-S.C. TMK STAFF EXPERT HD S.R.L, membru ANEVAR, pentru imobilul teren în suprafață de 19 mp, situat în municipiul Deva, str. I.L.Caragiale, în spatele blocului 7, înscris în CF 76249, s-a calculat valoarea de 17.593,05 lei, respectiv 925,95 lei/mp, la care se adaugă T.V.A.

Valoarea de inventar a terenului mai sus amintit este de 13.908,00 lei, conform fişei mijlocului fix nr. 89000151.

Municipiul Deva a vândut în anul 2021, prin negociere directă, conform rapoartelor de evaluare, terenuri similare după cum urmează: un teren în suprafață de 21 mp pe str. I.L.Caragiale, la prețul de 925,95 lei/mp și în anul 2020 un teren în suprafață de 20 mp situat pe str. Mihai Viteazu, la prețul de 837,50 lei/mp.

 Luând în considerare prevederile Hotărârii Consiliului local nr.428/2020, privind numirea comisiei de evaluare a ofertelor pentru licitațiile publice, a negocierilor directe privind vânzarea, închirierea sau concesionarea bunurilor aparținând domeniului public sau privat al municipiului Deva, precum și pentru achiziționarea de imobile,

În temeiul art.129 alin.2 lit.”c” şi alin.6 lit.“b”, al art.139 alin.2, precum și al art.364 alin.1 din Ordonanța de urgență a Guvernului nr.57/2019, privind Codul administrativ, cu modificările și completările ulterioare,

Supunem dezbaterii Consiliului local al municipiului Deva, proiectul de hotărâre privind vânzarea prin negociere directă a unui teren în suprafaţă de 19 mp, înscris în CF nr.76249, proprietatea privată a municipiului Deva, situat în Deva, str. I.L.Caragiale, în spatele blocului 7, județul Hunedoara.

 **Director Executiv,**

 **Mircea Davidescu**

 **Director Executiv al Direcției Juridice**

 **și Administrației Publice Locale,**

 **Oana Mura**

 **Șef Serviciu A.D.P.P Control Fin.Preventiv,**

 **Mărioara Avram Daniela Crăciun**

 **Intocmit,**

 **Consilier principal,**

 **Ramona Ciuta**